Nýlega var gengið frá því að kvikmyndinni Bergmál eftir Rúnar Rúnarsson yrði dreift í almennar sýningar í tuttugu og fimm kvikmyndahúsum í Hollandi og geta þarlendir kvikmyndahúsagestir því barið Bergmál augum frá og með 12 desember nk . Þetta kemur fram í tilkynningu frá framleiðanda . Rúnar Rúnarsson leikstjóri og Joop Verdenius frá hollenska dreifingarfyrirtækjinu Filmfreak , standandi við hollenska veggspjaldið af Bergmáli af þessu tilefni . Holland er samkvæmt tilkynningunni tíundi dreifingarsamningurinn sem gengið hefur verið frá og samningaviðræður við fleiri svæði standa yfir . Franska dreifingarfyrirtækið Jour 2 féte sér um alheimsdreifingu Bergmáls sem verður frumsýnd á vegum Senu á miðvikudaginn , 20. nóvember . Börn syngja jólasöngva í Bergmáli . Bergmál hefur verið að ferðast á milli kvikmyndahátíða síðan í haust þegar myndin var heimsfrumsýnd í aðalkeppni alþjóðlegu kvikmyndahátíðarinnar í Locarno í Sviss og hlot þar aðalverðlun dómnefndar unga fólksins . Nokkru seinna fékk Bergmál verðlaun fyrir bestu leikstjórn á Seminci , alþjóðlegu kvikmyndahátíðinni í Valladolid á Spáni og síðan verðlaun Lúthersku kirkjunnar í Lubeck í þýskalandi . Í tilkynningunni segir að Bergmál hafi fengið mikla athygli fyrir óvenjulega nálgun í frásögn . Í gegnum fimmtíu og átta sjálfstæðar senur , dregur Bergmál fram húmor , sorg og fegurð í nútíma samfélagi í aðdraganda Jóla . Opinber söguþráður kvikmyndarinnar er eftirfarandi : Á meðan Ísland er í óða önn að gera sig tilbúið fyrir hátíðarnar , er einkennilegt andrúmsloft að falla yfir landið og fólk finnur bæði fyrir spennu og áhyggjum . Eyðibýli stendur í ljósum logum í sveitinni , í grunnskóla eru krakkar að leika í jólasöngleik , í sláturhúsi , dángla nauta skánkar , í miðju safni stendur kona og rífst í símann , ungur strákur fær ömmu sína til að prófa nýju sýndarveruleika gleraugun sín … Í gegnum fimmtíu og átta sjálfstæðar senur , dregur Bergmál fram húmor , sorg og fegurð í nútíma samfélagi í aðdraganda Jóla .